Friðrik kastar fram þessari hugmynd til gamans , en samt í fullri alvöru : „ Erlendir samstarfsaðilar mínir hafa áhuga á að setja hér upp verksmiðju sem framleiðir jarðstrengi og sæstrengi . Þessi nýja tegund háspennukapla gefur gömlum draum okkar Íslendinga nýtt líf , þ.e. að selja raforku til Evrópu eða Bandaríkjanna gegnum sæstreng . Það sem við eigum að gera er að segja við Breta : Við getum ekki borgað ykkur með peningum en við getum borgað ykkur með rafmagni . Með undirbúningi , samningsgerð og tímanum sem fer í að framleiða kapalinn , þá passar það fínt að við verðum tilbúin með rafmagn á slíkan kapal kominn á landi í Skotlandi eftir 5 til 7 ár . Ef ríki ESB leggja svona mikla áherslu á að Ísland standi við ESB tilskipunina að tryggja 20.888 evrur á hverjum innlánsreikningi þannig að bankakerfi ESB fari ekki í rúst , þá eigum við að fara fram á að þessar þjóðir í ESB láni okkur þessa 2,5 milljarða punda svo við getum virkjað og framleitt þennan sæstreng þannig að við getum borgað Bretum og Hollendingum . Sæstrengurinn mun síðan malla þjóðinni gull um ókomin ár . Það eina sem við þurfum að gera er að segja við Breta : Við getum ekki borgað með peningum en við getum borgað með rafmagni . “ Þess má geta að Kárahnjúkavirkjun er 690 megavött og Búrfell 210 megavött .